钦定古今图书集成/明伦汇编/官常典/第765卷 > 说苑 > 陈翔
## 钦定古今图书集成/明伦汇编/官常典/第765卷 > 说苑 > 陈翔

按《后汉书》本传，“翔字子麟，汝南邵陵人也。祖父珍，司
隶校尉。翔少知名，善交结。察孝廉，太尉周景辟举高
第，拜侍御史。时正旦朝贺，大将军梁冀威仪不整，翔
奏冀恃贵不敬，请收案罪。时人奇之。迁定襄太守，征
拜议郎，迁扬州刺史。举奏豫章太守王永奏事，中官
吴郡太守徐参在职贪秽，并征诣廷尉。参，中常侍璜”
之弟也。由此威名大振。又征拜议郎补御史中丞坐
党事考黄门北寺狱以无验见原卒于家。